title: Rozhodnutie Rady 2011/361/SZBP z 20. decembra 2010 o podpise a uzavretí Dohody medzi Európskou úniou a Srbskou republikou, ktorou sa zakladá rámec pre účasť Srbskej republiky na operáciách krízového riadenia Európskej únie

text:
               23.6.2011

               SK

               Úradný vestník Európskej únie

               L 163/1

         ROZHODNUTIE RADY 2011/361/SZBP
   z 20. decembra 2010
   o podpise a uzavretí Dohody medzi Európskou úniou a Srbskou republikou, ktorou sa zakladá rámec pre účasť Srbskej republiky na operáciách krízového riadenia Európskej únie
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 37,
   so zreteľom na Zmluvu o fungovaní Európskej únie, a najmä na jej článok 218 ods. 5 a 6,
   so zreteľom na návrh vysokého predstaviteľa Únie pre zahraničné veci a bezpečnostnú politiku (ďalej len „VP“),
   keďže:

               (1)

               Podmienky týkajúce sa účasti tretích štátov na operáciách krízového riadenia EÚ by mali byť ustanovené v dohode, ktorou sa zakladá rámec pre takúto prípadnú budúcu účasť, a nemali by sa definovať jednotlivo pre každú dotknutú operáciu.

               (2)

               Po tom, ako Rada 26. apríla 2010 prijala rozhodnutie o poverení na začatie rokovania, VP dojednala dohodu medzi Európskou úniou a Srbskou republikou, ktorou sa zakladá rámec pre účasť Srbskej republiky na operáciách krízového riadenia Európskej únie (ďalej len „dohoda“).

               (3)

               Táto dohoda by sa mala schváliť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda medzi Európskou úniou a Srbskou republikou, ktorou sa zakladá rámec pre účasť Srbskej republiky na operáciách krízového riadenia Európskej únie.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) na podpis dohody s cieľom zaviazať Úniu.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 20. decembra 2010

            Za Radu

            predsedníčka

         J. SCHAUVLIEGE

    ---documentbreak---

               23.6.2011

               SK

               Úradný vestník Európskej únie

               L 163/2

         PREKLAD
   DOHODA
   medzi Európskou úniou a Srbskou republikou, ktorou sa zakladá rámec pre účasť Srbskej republiky na operáciách krízového riadenia Európskej únie
   EURÓPSKA ÚNIA (EÚ)
   na jednej strane a
   SRBSKÁ REPUBLIKA
   na strane druhej,
   ďalej len „zmluvné strany“,
   keďže:

               (1)

               Európska únia (EÚ) sa môže rozhodnúť uskutočniť činnosti v oblasti krízového riadenia.

               (2)

               Európska únia rozhodne, či sa k účasti na operácii krízového riadenia EÚ prizvú tretie štáty. Srbská republika môže prijať pozvanie Európskej únie a ponúknuť svoj príspevok. V takom prípade Európska únia rozhodne o prijatí navrhovaného príspevku Srbskej republiky.

               (3)

               Podmienky týkajúce sa účasti Srbskej republiky na operáciách krízového riadenia EÚ by mali byť ustanovené v dohode, ktorou sa zakladá rámec pre prípadnú budúcu spoluprácu, a nemali by sa vymedzovať jednotlivo pre každú príslušnú operáciu.

               (4)

               Takáto dohoda by sa nemala dotýkať autonómie Európskej únie v rozhodovaní a ani skutočnosti, že Srbská republika sa rozhodne pre účasť na operácii krízového riadenia EÚ prípad od prípadu.

               (5)

               Takáto dohoda by sa mala týkať výhradne budúcich operácií krízového riadenia EÚ a nemala sa dotýkať akýchkoľvek existujúcich dohôd, ktoré upravujú účasť Srbskej republiky na operáciách krízového riadenia EÚ, ktoré už prebiehajú,

         SA DOHODLI TAKTO:
   ODDIEL I

      VŠEOBECNÉ USTANOVENIA

   Článok 1
   Rozhodnutia týkajúce sa účasti
   1.   Po rozhodnutí Európskej únie prizvať Srbskú republiku k účasti na operácii krízového riadenia EÚ a po tom, čo sa Srbská republika rozhodne zúčastniť, Srbská republika poskytne informácie o svojom navrhovanom príspevku Európskej únii.
   2.   Posúdenie príspevku Srbskej republiky Európskou úniou sa uskutoční po porade so Srbskou republikou.
   3.   Európska únia čo najskôr informuje Srbskú republiku o prvom odhade výšky možného príspevku na spoločné náklady operácie s cieľom pomôcť Srbskej republike pri formulovaní svojej ponuky.
   4.   Európska únia oznámi listom Srbskej republike výsledok posúdenia s cieľom zabezpečiť účasť Srbskej republiky v súlade s ustanoveniami tejto dohody.
   Článok 2
   Rámec
   1.   Srbská republika sa pripája k rozhodnutiu Rady, ktorým Rada Európskej únie rozhodne, že EÚ bude viesť operáciu krízového riadenia, a ku každému ďalšiemu rozhodnutiu, ktorým Rada Európskej únie rozhodne o rozšírení operácie krízového riadenia EÚ v súlade s ustanoveniami tejto dohody a akýchkoľvek požadovaných vykonávacích dojednaní.
   2.   Príspevok Srbskej republiky na operáciu krízového riadenia EÚ sa nedotýka autonómie rozhodovania Európskej únie.
   Článok 3
   Postavenie personálu a ozbrojených síl
   1.   Postavenie personálu vyslaného Srbskou republikou v rámci operácie civilného krízového riadenia EÚ a/alebo ozbrojených síl Srbskej republiky, ktorý sa podieľa na operácii vojenského krízového riadenia EÚ, sa upravuje v dohode o postavení ozbrojených síl/misie uzavretej medzi Európskou úniou a štátom/štátmi, v ktorom/ktorých sa táto operácia vedie.
   2.   Postavenie personálu vyslaného na veliteľstvo alebo do veliteľských štruktúr umiestnených mimo územia štátu/štátov, na území ktorého/ktorých prebieha operácia krízového riadenia EÚ, sa riadi dojednaniami medzi veliteľstvom a príslušnými veliteľskými štruktúrami a Srbskou republikou.
   3.   Bez toho, aby bola dotknutá dohoda o postavení ozbrojených síl/misie uvedená v odseku 1, Srbská republika uplatňuje súdnu právomoc nad svojím personálom, ktorý sa zúčastňuje na operácii krízového riadenia EÚ.
   4.   Srbská republika je zodpovedná za prejednanie každého nároku súvisiaceho s účasťou na operácii krízového riadenia EÚ, ktorú uplatní jej personál, alebo ktorý sa ho týka. Srbská republika je zodpovedná za začatie konania, najmä súdneho alebo disciplinárneho, voči komukoľvek zo svojho personálu v súlade so svojimi zákonmi a inými právnymi predpismi.
   5.   Srbská republika sa zaväzuje vypracovať vyhlásenie o vzdaní sa nárokov na úhradu voči ktorémukoľvek štátu, ktorý sa zúčastňuje na operácii krízového riadenia EÚ, na ktorej sa zúčastňuje Srbská republika, a zaväzuje sa tak urobiť pri podpisovaní tejto dohody.
   6.   Európska únia sa zaväzuje zabezpečiť, aby jej členské štáty vypracovali vyhlásenie o vzdaní sa nárokov v súvislosti s akoukoľvek budúcou účasťou Srbskej republiky na operácii krízového riadenia EÚ, a zaväzuje sa tak urobiť pri podpisovaní tejto dohody.
   Článok 4
   Utajované skutočnosti
   1.   Srbská republika prijíma primerané opatrenia s cieľom zabezpečiť, aby utajované skutočnosti EÚ boli chránené v súlade s bezpečnostnými nariadeniami Rady EÚ, ktoré sú obsiahnuté v rozhodnutí Rady 2001/264/ES z 19. marca 2001 prijímajúcom bezpečnostné nariadenia Rady (1), a v súlade s ďalšími usmerneniami vydanými príslušnými orgánmi vrátane veliteľa operácie EÚ, pokiaľ ide o operáciu vojenského krízového riadenia EÚ, alebo veliteľom misie EÚ, pokiaľ ide o operáciu civilného krízového riadenia EÚ.
   2.   Ak EÚ a Srbská republika uzavreli dohodu o bezpečnostných postupoch pri výmene utajovaných skutočností, ustanovenia takejto dohody sa uplatňujú v kontexte operácie krízového riadenia EÚ.
   ODDIEL II

      USTANOVENIA O ÚČASTI NA OPERÁCIÁCH CIVILNÉHO KRÍZOVÉHO RIADENIA

   Článok 5
   Personál vyslaný v rámci operácie civilného krízového riadenia EÚ
   1.   Srbská republika zabezpečuje, aby jej personál vyslaný v rámci operácie civilného krízového riadenia EÚ vykonával svoju misiu v súlade s:

               a)

               rozhodnutím Rady a následnými zmenami a doplneniami uvedenými v článku 2 ods. 1;

               b)

               operačným plánom;

               c)

               vykonávacími opatreniami.

         2.   Srbská republika včas oboznamuje veliteľa misie operácie civilného krízového riadenia EÚ a vysokého predstaviteľa Únie pre zahraničné veci a bezpečnostnú politiku s každou zmenou týkajúcou sa jej príspevku na operáciu civilného krízového riadenia EÚ.
   3.   Personál vyslaný v rámci operácie civilného krízového riadenia EÚ sa podrobí lekárskej prehliadke, očkovaniu a má od príslušného orgánu Srbskej republiky lekárske potvrdenie, že je schopný vykonávať svoje služobné povinnosti. Personál vyslaný v rámci operácie civilného krízového riadenia EÚ predloží kópiu uvedeného potvrdenia.
   Článok 6
   Velenie
   1.   Personál, ktorý vysiela Srbská republika, vykonáva svoje služobné povinnosti a správa sa tak, že má na zreteli výhradne záujmy operácie civilného krízového riadenia EÚ.
   2.   Celý personál zostáva v plnom rozsahu pod velením svojich vnútroštátnych orgánov.
   3.   Vnútroštátne orgány odovzdajú operatívnu kontrolu Európskej únii.
   4.   Veliteľ misie preberá zodpovednosť za operáciu civilného krízového riadenia EÚ a vykonáva velenie a riadenie misie na mieste pôsobenia.
   5.   Veliteľ misie velí operácii civilného krízového riadenia EÚ a zabezpečuje jej každodenné riadenie.
   6.   Srbská republika má rovnaké práva a povinnosti týkajúce sa každodenného riadenia operácie ako členské štáty Európskej únie, ktoré sa zúčastňujú na operácii, v súlade s právnymi nástrojmi uvedenými v článku 2 ods. 1.
   7.   Veliteľ misie operácie civilného krízového riadenia EÚ zodpovedá za disciplinárnu kontrolu personálu operácie civilného krízového riadenia EÚ. V prípade potreby začne dotknutý vnútroštátny orgán disciplinárne konanie.
   8.   Srbská republika ustanoví styčný bod národného kontingentu (NPC), aby zastupoval jej národný kontingent v rámci operácie. NPC sa zodpovedá veliteľovi misie operácie civilného krízového riadenia EÚ v národných záležitostiach a je zodpovedný za každodennú disciplínu kontingentu.
   9.   Rozhodnutie ukončiť operáciu prijíma Európska únia po porade so Srbskou republikou, ak táto ku dňu ukončenia operácie stále prispieva na operáciu civilného krízového riadenia EÚ.
   Článok 7
   Finančné aspekty
   1.   Srbská republika znáša všetky náklady spojené so svojou účasťou na operácii okrem prevádzkových nákladov, ako sa ustanovuje v prevádzkovom rozpočte operácie. Tento postup sa nedotýka článku 8.
   2.   V prípade smrti, úrazu, straty alebo škody spôsobenej fyzickým alebo právnickým osobám pochádzajúcim zo štátu/štátov, na území ktorého/ktorých sa operácia vedie, Srbská republika po určení svojej zodpovednosti zaplatí náhradu škody za podmienok ustanovených v platnej dohode o postavení misie, ktorá je uvedená v článku 3 ods. 1.
   Článok 8
   Príspevok do prevádzkového rozpočtu
   1.   Srbská republika prispieva na financovanie rozpočtu operácie civilného krízového riadenia EÚ.
   2.   Finančný príspevok Srbskej republiky do prevádzkového rozpočtu sa vypočíta na základe jedného z uvedených vzorcov, a to podľa toho, ktorého výsledkom je nižšia suma:

               a)

               podiel referenčnej sumy, ktorý je úmerný pomeru HND Srbskej republiky k celkovej sume HND všetkých štátov prispievajúcich do prevádzkového rozpočtu operácie, alebo

               b)

               podiel referenčnej sumy na prevádzkovom rozpočte, ktorý je úmerný pomeru počtu personálu Srbskej republiky zúčastňujúceho sa na operácii k celkovému počtu personálu všetkých štátov zúčastňujúcich sa operácie.

         3.   Bez ohľadu na uvedené odseky 1 a 2 Srbská republika neprispieva na financovanie diét vyplácaných personálu členských štátov Európskej únie.
   4.   Bez ohľadu na odsek 1 Európska únia oslobodzuje v zásade Srbskú republiku od finančných príspevkov na určitú operáciu civilného krízového riadenia EÚ, keď:

               a)

               Európska únia rozhodne, že Srbská republika poskytuje značný príspevok, ktorý je pre túto operáciu podstatný, alebo

               b)

               Srbská republika má taký HND na osobu, ktorý nepresahuje HND žiadneho iného členského štátu Európskej únie.

         5.   Veliteľ misie operácie civilného krízového riadenia EÚ a príslušné administratívne služby Srbskej republiky podpíšu dohodu o platbe príspevkov Srbskej republiky do prevádzkového rozpočtu operácie civilného krízového riadenia EÚ. Táto dohoda zahŕňa okrem iného ustanovenia o:

               a)

               príslušnej sume;

               b)

               spôsobe platby finančného príspevku;

               c)

               postupe pri audite.

         ODDIEL III

      USTANOVENIA TÝKAJÚCE SA ÚČASTI NA OPERÁCIÁCH VOJENSKÉHO KRÍZOVÉHO RIADENIA

   Článok 9
   Účasť na operácii vojenského krízového riadenia EÚ
   1.   Srbská republika zabezpečuje, aby jej ozbrojené sily a personál, ktorí sa zúčastňujú na operácii vojenského krízového riadenia EÚ, vykonávali svoju misiu v súlade s:

               a)

               rozhodnutím Rady a následnými zmenami a doplneniami uvedenými v článku 2 ods. 1;

               b)

               operačným plánom;

               c)

               vykonávacími opatreniami.

         2.   Personál, ktorý vysiela Srbská republika, vykonáva svoje služobné povinnosti a správa sa tak, že má na zreteli výhradne záujmy operácie vojenského krízového riadenia EÚ.
   3.   Srbská republika včas oboznamuje veliteľa operácie EÚ s každou zmenou týkajúcou sa svojej účasti na operácii.
   Článok 10
   Velenie
   1.   Všetci príslušníci ozbrojených síl a personál, ktorí sa zúčastňujú na vojenskej operácii krízového riadenia EÚ, zostávajú v plnom rozsahu pod velením svojich vnútroštátnych orgánov.
   2.   Vnútroštátne orgány odovzdajú operatívne a taktické velenie a/alebo kontrolu svojich ozbrojených síl a personálu veliteľovi operácie EÚ, ktorý má právo delegovať svoje právomoci.
   3.   Srbská republika má rovnaké práva a povinnosti týkajúce sa každodenného riadenia operácie ako zúčastnené členské štáty Európskej únie.
   4.   Veliteľ operácie EÚ môže po porade so Srbskou republikou kedykoľvek požiadať, aby Srbská republika zrušila svoj príspevok.
   5.   Srbská republika vymenuje vysokého vojenského zástupcu (SMR), ktorý má za úlohu zastupovať srbský kontingent na operácii vojenského krízového riadenia EÚ. SMR sa radí s veliteľom ozbrojených síl EÚ vo všetkých záležitostiach týkajúcich sa operácie a zodpovedá za každodennú disciplínu srbského kontingentu.
   Článok 11
   Finančné aspekty
   1.   Bez toho, aby bol dotknutý článok 12, Srbská republika znáša všetky náklady spojené so svojou účasťou na operácii, pokiaľ tieto náklady nepodliehajú spoločnému financovaniu, ako je ustanovené v právnych nástrojoch uvedených v článku 2 ods. 1, ako aj v rozhodnutí Rady 2008/975/SZBP z 18. decembra 2008, ktorým sa ustanovuje mechanizmus správy financovania spoločných nákladov na operácie Európskej únie s vojenskými alebo obrannými dôsledkami (Athena) (2).
   2.   V prípade smrti, úrazu, straty alebo škody spôsobenej fyzickej alebo právnickej osobe pochádzajúcej zo štátu/štátov, na území ktorého/ktorých sa operácia vedie, Srbská republika po určení jej zodpovednosti zaplatí náhradu škody za podmienok ustanovených v platnej dohode o postavení ozbrojených síl, ktorá je uvedená v článku 3 ods. 1.
   Článok 12
   Príspevok na spoločné náklady
   1.   Srbská republika prispieva na financovanie spoločných nákladov operácie vojenského krízového riadenia EÚ.
   2.   Finančný príspevok Srbskej republiky na spoločné náklady sa vypočíta na základe jedného z uvedených vzorcov, a to podľa toho, ktorého výsledkom je nižšia suma:

               a)

               podiel na spoločných nákladoch, ktorý je úmerný pomeru HND Srbskej republiky k celkovej sume HND všetkých štátov prispievajúcich na spoločné náklady operácie, alebo

               b)

               podiel na spoločných nákladoch, ktorý je úmerný pomeru počtu personálu Srbskej republiky zúčastňujúceho sa na operácii k celkovému počtu personálu všetkých štátov zúčastňujúcich sa na operácii.
               Ak sa použije vzorec podľa odseku 2 písm. b) a ak Srbská republika vysiela personál iba na veliteľstvo operácie alebo ozbrojených síl, použije sa pomer jej personálu k celkovému počtu personálu príslušného veliteľstva. V ostatných prípadoch ide o pomer celého personálu, ktorý vyslala Srbská republika, k celkovému počtu personálu operácie.

         3.   Bez ohľadu na odsek 1 Európska únia oslobodzuje v zásade Srbskú republiku od finančných príspevkov na spoločné náklady určitej operácie vojenského krízového riadenia EÚ, keď:

               a)

               Európska únia rozhodne, že Srbská republika poskytuje značný príspevok na prostriedky a/alebo kapacity, ktoré sú pre túto operáciu podstatné, alebo

               b)

               Srbská republika má taký HND na osobu, ktorý nepresahuje HND žiadneho iného členského štátu Európskej únie.

         4.   Správca ustanovený v rozhodnutí 2008/975/SZBP a príslušné orgány Srbskej republiky uzatvoria dohodu. Táto dohoda okrem iného zahŕňa ustanovenia o:

               a)

               príslušnej sume;

               b)

               spôsobe platby finančného príspevku;

               c)

               postupe pri audite.

         ODDIEL IV

      ZÁVEREČNÉ USTANOVENIA

   Článok 13
   Vykonávacie opatrenia
   Bez toho, aby bol dotknutý článok 8 ods. 5 a článok 12 ods. 4, vysoký predstaviteľ Európskej únie pre zahraničné veci a bezpečnostnú politiku a príslušné orgány Srbskej republiky dohodnú všetky potrebné technické a správne opatrenia súvisiace s vykonávaním tejto dohody.
   Článok 14
   Neplnenie záväzkov
   Ak si jedna zo zmluvných strán neplní svoje povinnosti ustanovené v tejto dohode, druhá zmluvná strana má právo túto dohodu ukončiť výpoveďou s jednomesačnou lehotou.
   Článok 15
   Urovnávanie sporov
   Spory týkajúce sa výkladu alebo uplatňovania tejto dohody sa medzi zmluvnými stranami riešia diplomatickou cestou.
   Článok 16
   Nadobudnutie platnosti
   1.   Táto dohoda nadobúda platnosť prvým dňom prvého mesiaca po tom, ako sa zmluvné strany navzájom informovali, že ukončili vnútorné postupy potrebné na tento účel.
   2.   Táto dohoda sa predbežne vykonáva odo dňa jej podpisu.
   3.   Táto dohoda podlieha pravidelnému preskúmaniu.
   4.   Túto dohodu možno zmeniť a doplniť na základe vzájomnej písomnej dohody medzi zmluvnými stranami.
   5.   Túto dohodu môže ktorákoľvek zmluvná strana vypovedať písomným oznámením o vypovedaní, ktoré odovzdá druhej zmluvnej strane. Takáto výpoveď je účinná šesť mesiacov po doručení oznámenia druhej zmluvnej strane.

      V Belehrade ôsmeho júna dvetisícjedenásť v dvoch vyhotoveniach, každé v anglickom jazyku.

         Za Európsku úniu

         Za Srbskú republiku

      (1)  Ú. v. ES L 101, 11.4.2001, s. 1.

      (2)  Ú. v. EÚ L 345, 23.12.2008, s. 96.
   ZNENIE VYHLÁSENÍ

      Znenie pre členské štáty EÚ:

   „Členské štáty EÚ, uplatňujúce rozhodnutie Rady EÚ o operácii krízového riadenia EÚ, na ktorej sa zúčastňuje Srbská republika, sa budú usilovať do tej miery, do akej to ich vnútroštátne právne systémy dovoľujú, vzdať sa podľa možností nárokov na náhradu voči Srbskej republike v prípade úrazu alebo úmrtia personálu alebo škody na majetku alebo straty na majetku vo svojom vlastníctve, ktorý sa používa pri operácii krízového riadenia EÚ, ak takýto úraz, úmrtie, škodu alebo stratu:

               —

               zapríčinil personál Srbskej republiky pri výkone svojich služobných povinností súvisiacich s operáciou krízového riadenia EÚ okrem prípadov hrubej nedbalosti alebo úmyselného zneužitia úradnej moci alebo

               —

               vznikli používaním majetku vo vlastníctve Srbskej republiky za podmienky, že majetok sa používal v súvislosti s operáciou, s výnimkou prípadov hrubej nedbalosti alebo úmyselného zneužitia úradnej moci personálom operácie krízového riadenia EÚ z Srbskej republiky, ktorý tento majetok používa.“

      Znenie pre Srbskú republiku:

   „Srbská republika, uplatňujúca rozhodnutie Rady EÚ o operácii krízového riadenia EÚ, sa bude usilovať, pokiaľ to jej vnútroštátny právny systém dovoľuje, vzdať sa podľa možností nárokov voči každému štátu zúčastňujúcemu sa na operácii krízového riadenia EÚ v prípade úrazu alebo úmrtia personálu alebo škody na majetku alebo straty majetku vo svojom vlastníctve, ktorý sa používa pri operácii krízového riadenia EÚ, ak takýto úraz, úmrtie, škodu alebo stratu:

               —

               zapríčinil personál pri výkone svojich služobných povinností súvisiacich s operáciou krízového riadenia EÚ okrem prípadov hrubej nedbanlivosti alebo úmyselného zneužitia úradnej moci alebo

               —

               vznikli používaním majetku vo vlastníctve štátov zúčastňujúcich sa na operácii krízového riadenia za podmienky, že majetok bol používaný v súvislosti s operáciou, s výnimkou prípadov hrubej nedbalosti alebo úmyselného zneužitia úradnej moci personálom operácie krízového riadenia EÚ, ktorý tento majetok používa.“


title: 2014/684/EÚ: Rozhodnutie Rady z 25. septembra 2014 , ktorým sa vymenúva deväť gréckych členov a dvanásť gréckych náhradníkov Výboru regiónov

text:
               30.9.2014

               SK

               Úradný vestník Európskej únie

               L 284/49

         ROZHODNUTIE RADY
   z 25. septembra 2014,
   ktorým sa vymenúva deväť gréckych členov a dvanásť gréckych náhradníkov Výboru regiónov

      (2014/684/EÚ)

   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh gréckej vlády,
   keďže:

               (1)

               Rada prijala 22. decembra 2009 rozhodnutie 2009/1014/EÚ (1) a 18. januára 2010 rozhodnutie 2010/29/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015. Rozhodnutím Rady 2010/217/EÚ (3) bol 9. apríla 2010 pán Dimitris MARAVELIAS vymenovaný za náhradníka do 25. januára 2015. Rozhodnutím Rady 2011/191/EÚ (4) boli 21. marca 2011 páni Ioannis BOUTARIS, Dimitrios KALOGEROPOULOS, Georgios KOTRONIAS, Nikolaos PAPANDREOU, Ioannis SGOUROS a Grigorios ZAFEIROPOULOS vymenovaní za členov a páni Pavlos ALTINIS, Athanasios GIAKALIS, Aristeidis GIANNAKIDIS, Dimitrios DRAKOS, Polydoros LAMPRINOUDIS, Christos LAPPAS, Ioannis MACHAIRIDIS a Dimitrios BIRMPAS za náhradníkov do 25. januára 2015. Rozhodnutím Rady 2012/676/EÚ (5) bol 29. októbra 2012 pán Spyridon SPYRIDON vymenovaný za člena a pán Dimitrios PETROVITS za náhradníka do 25. januára 2015.

               (2)

               V dôsledku skončenia funkčného obdobia pánov Ioannisa BOUTARISA, Theodorosa GKOTSOPOULOSA, Dimitriosa KALOGEROPOULOSA, Georgiosa KOTRONIASA, Nikolaosa PAPANDREOUA, Ioannisa SGOUROSA, Konstantinosa SIMITSISA, Spyridona SPYRIDONA a Grigoriosa ZAFEIROPOULOSA sa uvoľnilo deväť miest členov Výboru regiónov.

               (3)

               V dôsledku skončenia funkčného obdobia pánov Pavlosa ALTINISA, Dimitriosa BIRMPASA, Dimitriosa DRAKOSA, Athanasiosa GIAKALISA, Aristeidisa GIANNAKIDISA, Ioannis KOURAKISA, Polydorosa LAMPRINOUDISA, Christosa LAPPASA, Ioannisa MACHAIRIDISA, Dimitriosa MARAVELIASA, Dimitriosa PETROVITSA a Dimitriosa PREVEZANOSA sa uvoľnilo dvanásť miest náhradníkov Výboru regiónov.

         PRIJALA TOTO ROZHODNUTIE:
   Článok 1
   Na zvyšný čas súčasného funkčného obdobia, ktoré trvá do 25. januára 2015, sa do Výboru regiónov vymenúvajú:

               a)

               za členov:

                           —

                           pán Konstantinos AGORASTOS, Governor of Thessaly Region

                           —

                           pán Dimitrios KALOGEROPOULOS, Advisor, politically accountable to the elected Municipal Council of Maroussi (zmena mandátu)

                           —

                           pán Stavros KALAFATIS, Municipal Councillor of Thessaloniki

                           —

                           pán Alexandros KAHRIMANIS, Governor of the Region of Epirus

                           —

                           pán Ioannis KOURAKIS, Municipal Councillor of Heraklion

                           —

                           pán Dimitrios MARAVELIAS, Regional Councillor of Attica

                           —

                           pán Ioannis SGOUROS, Regional Councillor of Attica (zmena mandátu)

                           —

                           pán Konstantinos TZANAKOULIS, Municipal Councillor of Larissa

                           —

                           pán Nikolaos CHIOTAKIS, Municipal Councillor of Kifissia

                     a

               b)

               za náhradníkov:

                           —

                           pán Dimitrios BIRMPAS, Mayor of Aigaleo (zmena mandátu)

                           —

                           pán Ioannis BOUTARIS, Mayor of Thessaloniki

                           —

                           pán Fotios CHATZIDIAKOS, Mayor of Rhodes

                           —

                           pán Georgios DAKIS, Regional Councillor, West Macedonia Region

                           —

                           pán Nikolaos KARAPANOS, Mayor of the city of Messolonghi

                           —

                           pán Panagiotis KATSIVELAS, Mayor of Trifylia

                           —

                           pán Charalampos KOKKINOS, Regional Councillor, South Aegean Region

                           —

                           pani Anna PAPADIMITRIOU, Regional Councillor, Region of Attica

                           —

                           pán Dimitrios PETROVITS, Deputy Governor, Region of Evros (zmena mandátu)

                           —

                           pán Dimitrios PREVEZANOS, Mayor of Skiathos (zmena mandátu)

                           —

                           pán Konstantinos SIMITSIS, Municipal Councillor of Kavala

                           —

                           pán Petros SOULAS, Mayor of Kordelio-Evosmos.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 25. septembra 2014

            Za Radu

            predsedníčka

         F. GUIDI

      (1)  Ú. v. EÚ L 348, 29.12.2009, s. 22.

      (2)  Ú. v. EÚ L 12, 19.1.2010, s. 11.

      (3)  Rozhodnutie Rady 2010/217/EÚ z 9. apríla 2010, ktorým sa vymenúva jeden grécky člen a jeden grécky náhradník Výboru regiónov(Ú. v. EÚ L 96, 16.4.2010, s. 7).

      (4)  Rozhodnutie Rady 2011/191/EÚ z 21. marca 2011, ktorým sa vymenúva desať gréckych členov a deväť gréckych náhradníkov Výboru regiónov(Ú. v. EÚ L 81, 29.3.2011, s. 12).

      (5)  Rozhodnutie Rady 2012/676/EÚ z 29. októbra 2012, ktorým sa vymenúva grécky člen a grécky náhradník Výboru regiónov(Ú. v. EÚ L 305, 1.11.2012, s. 26).